-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

ความเป็นมา

บริษัท จัสมิน อินเตอร์เนชั่นแนล จำกัด (มหาชน) ก่อตั้งเมื่อวันที่ 3 ธันวาคม 2525
โดยกลุ่มที่ปรึกษาคนไทยที่มีประสบการณ์ในด้านวิศวกรรมโทรคมนาคมและการจัดการ
โดยในระยะเริ่มแรก
บริษัทดำเนินธุรกิจในด้านการให้คำปรึกษาทางด้านวิศวกรรมและได้ขยายประเภทของธุรกิจให้กว้างขวางขึ้นเป็นลำดับ
ต่อมาในปี 2537
บริษัทได้แปรสภาพเป็นบริษัทมหาชนและเข้าจดทะเบียนในตลาดหลักทรัพย์แห่งประเทศไทย
โดยมีการระดมทุนในตลาดเงินและตลาดทุนทั้งในประเทศและต่างประเทศเพื่อนำมาขยายธุรกิจของบริษัท
ในปี 2540 ซึ่งเป็นปีที่ประเทศไทยประสบวิกฤตเศรษฐกิจและรัฐบาลได้ประกาศลดค่าเงินบาทลง
ส่งผลให้ภาระหนี้สินของบริษัทที่เป็นเงินตราต่างประเทศเพิ่มขึ้นเท่าตัว
ทำให้บริษัทเกิดปัญหาในการจ่ายชำระหนี้เงินต้นและดอกเบี้ยเพิ่มขึ้นอย่างต่อเนื่อง
เป็นเหตุให้บริษัทต้องยื่นคำร้องขอฟื้นฟูกิจการต่อศาลล้มละลายกลาง
โดยบริษัทได้เสนอแผนฟื้นฟูกิจการให้กับบรรดาเจ้าหนี้และศาลเพื่อพิจารณา ซึ่งเมื่อวันที่ 7 สิงหาคม
2546 ศาลได้มีคำสั่งเห็นชอบด้วยแผนฟื้นฟูกิจการของบริษัท และวันที่ 9 ธันวาคม 2546
บริษัทได้ประกาศเริ่มต้นโครงการชำระหนี้ต่างๆ
ตามแผนฟื้นฟูกิจการและได้ปฏิบัติตามแผนฟื้นฟูกิจการอย่างเคร่งครัดมาโดยตลอด เมื่อวันที่ 14
กันยายน 2549 ศาลล้มละลายกลาง ได้มีคำสั่งให้บริษัทยกเลิกการฟื้นฟูกิจการ
อันมีผลให้คณะกรรมการบริษัทกลับมามีอำนาจจัดการกิจการและทรัพย์สินของบริษัท
และผู้ถือหุ้นทุกรายกลับมามีสิทธิตามกฎหมายต่อไป

ปัจจุบันบริษัทมีนโยบายการดำเนินธุรกิจเป็นบริษัทเพื่อการลงทุน หรือ Holding Company
โดยมีวัตถุประสงค์ในการลงทุนธุรกิจโทรคมนาคมและสารสนเทศ และเลือกลงทุนในธุรกิจต่างๆ
ที่มีผลิตภัณฑ์และบริการหลากหลายที่เอื้อประโยชน์ต่อกันโดยอาศัยศักยภาพของโครงข่าย
บุคลากรที่มีความรู้ความเชี่ยวชาญ ธุรกิจหลักๆ ที่บริษัทลงทุนประกอบด้วย

1. ธุรกิจให้บริการอินเทอร์เน็ตความเร็วสูง (Broadband Business)
โดยประกอบธุรกิจการให้บริการวงจรเชื่อมต่อความเร็วสูง ให้บริการโครงข่ายดิจิตอล
ให้บริการอินเทอร์เน็ตและแอพพลิเคชั่นต่างๆ รวมทั้งให้บริการ WiFi ทั่วประเทศ

2. ธุรกิจให้บริการโครงข่ายโทรคมนาคม (Telecom Network & Service Provider
Business)
โดยประกอบธุรกิจให้บริการโครงข่ายเคเบิ้ลใยแก้วนำแสงใต้น้ำในฝั่งทะเลด้านตะวันออกและตะวันตก
ให้บริการวงจรเช่าเพื่อรับส่งข้อมูลภายในประเทศและระหว่างประเทศ ให้บริการ
International Internet Gateway ให้บริการสื่อสารผ่านดาวเทียม

3. ธุรกิจงานจัดหา ออกแบบ และวางระบบสื่อสารและโทรคมนาคม (System Integration)
โดยประกอบธุรกิจเป็นผู้ดำเนินการด้านการจัดหา ออกแบบ
วางระบบด้านระบบสื่อสารและโทรคมนาคม จำหน่ายเครื่องมือวัด
จำหน่ายระบบคอมพิวเตอร์และอุปกรณ์ที่เกี่ยวเนื่องอื่นๆ

4. ธุรกิจอื่นๆ (Other Businesses) ประกอบธุรกิจด้านอสังหาริมทรัพย์
โดยการให้เช่าพื้นที่ในอาคารสำนักงาน จัสมิน อินเตอร์เนชั่นแนล ทาวเวอร์
และให้บริการที่เกี่ยวเนื่อง

3.1 การเปลี่ยนแปลงและพัฒนาการที่สำคัญ

ในช่วง 3 ปีที่ผ่านมา (2552-2554) บริษัทมีการเปลี่ยนแปลงและพัฒนาการที่สำคัญในด้านต่างๆ
ดังนี้

  3.1.1 ด้านโครงสร้างการถือหุ้น และการจัดการ

 การได้มาและจำหน่ายไปซึ่งสินทรัพย์ของกลุ่ม JAS

ปี 2552

- วันที่ 4 มิถุนายน 2552 ที่ประชุมคณะกรรมการบริษัท ของ JAS ครั้งที่ 4/2552
มีมติให้ดำเนินการซื้อหุ้นสามัญของ Ji-NET จาก บริษัท กสท โทรคมนาคม จำกัด เป็นจำนวน
480,000 หุ้น หรือเท่ากับ ร้อยละ 32 ของทุนจดทะเบียนของ Ji-NET ในราคาหุ้นละ 12.09
บาท รวมมูลค่าเงินลงทุนทั้งสิ้น 5,803,200.- บาท เป็นผลให้สัดส่วนการถือหุ้นใน Ji-NET ของ
JAS เพิ่มขึ้นจากจำนวน 975,000 หุ้น หรือร้อยละ 65 เป็นจำนวน 1,455,000 หุ้น หรือร้อยละ
97

- วันที่ 9 มิถุนายน 2552 ที่ประชุมคณะกรรมการบริษัท PA ครั้งที่ 6/2552 มีมติอนุมัติให้ PA
ขายหุ้นสามัญของ JAS ที่ PA ถืออยู่ทั้งหมดจำนวน 893,270,400 หุ้น หรือเท่ากับร้อยละ 12.07
ของจำนวนหุ้นทุนชำระแล้วจำนวน 7,399,491,378 หุ้น (หักหุ้นซื้อคืนจำนวน 2,032,127,200
หุ้นแล้ว) ในราคาหุ้นละ 0.40 บาท ให้แก่ ACE Millennium Investments Limited
โดยเป็นการขายแบบทยอยจ่ายเงินและส่งมอบหุ้นให้แก่ผู้ซื้อ เมื่อมีการชำระเงิน
คิดเป็นมูลค่ารวมทั้งสิ้น 357,308,160.- บาท ทั้งนี้
เพื่อปรับโครงสร้างการถือหุ้นให้เป็นไปตามข้อกำหนดของ กลต. และ ตลท.
ซึ่งเงินที่ได้รับจากการขายหุ้นดังกล่าวจะใช้เป็นเงินทุนหมุนเวียนภายในบริษัท

- วันที่ 17 มิถุนายน 2552 ที่ประชุมคณะกรรมการบริษัท ARS ครั้งที่ 3/2552 มีมติอนุมัติให้ ARS
ขายหุ้นสามัญของ JAS ที่ ARS ถืออยู่จำนวน 632,248,400 หุ้น ในราคาหุ้นละ 0.44 บาท ให้แก่
Swan Gold Finance Limited จำนวน 312,248,400 หุ้น และ Simpson Financial
Limited จำนวน 320,000,000 หุ้น
โดยเป็นการขายแบบทยอยจ่ายเงินและส่งมอบหุ้นให้แก่ผู้ซื้อทั้งสองรายเมื่อมีการชำระเงิน
คิดเป็นมูลค่ารวมทั้งสิ้น 278,189,296.- บาท
เพื่อปรับโครงสร้างการถือหุ้นให้เป็นไปตามข้อกำหนดของ กลต. และ ตลท.
ซึ่งเงินที่ได้รับจากการขายหุ้นดังกล่าวจะใช้เป็นเงินทุนหมุนเวียนภายในบริษัท

- วันที่ 3 สิงหาคม 2552 ACU ใช้สิทธิซื้อหุ้นสามัญเพิ่มทุนของ TTTBB ตามสิทธิ จำนวน
809,086,135 หุ้น และในส่วนที่เหลือจากการไม่ใช้สิทธิจองซื้อหุ้นเพิ่มทุนของ TT&T จำนวน
80,908,525 หุ้น ในราคาเสนอขายหุ้นละ 1 บาท รวมเป็นเงินทั้งสิ้น 889,994,660.- บาท
เนื่องจาก TTTBB เป็นบริษัทที่มีศักยภาพในการเติบโตสูง มีความพร้อมทางด้านเทคโนโลยี
และมีฐานลูกค้าที่ดีซึ่งจะช่วยส่งเสริม สนับสนุนธุรกิจที่ ACU ดำเนินการอยู่
เพื่อขยายช่องทางโอกาสทางธุรกิจใหม่ และสร้างรายได้ที่เพิ่มขึ้นให้แก่ ACU
ภายหลังจากการซื้อหุ้นสามัญเพิ่มทุนครั้งนี้ สัดส่วนการถือหุ้นของ ACU ใน TTTBB เพิ่มขึ้นจากเดิม
99,999,410 หุ้น หรือ ร้อยละ 90.91 เป็น 989,994,070 หุ้น หรือร้อยละ 99

- วันที่ 12 พฤศจิกายน 2552 ที่ประชุมคณะกรรมการบริษัทของ JAS ครั้งที่ 6/2552 มีมติอนุมัติให้
JAS ซื้อหุ้นสามัญของ Ji-NET จากผู้ถือหุ้นรายย่อย 269 ราย รวมจำนวน 45,000 หุ้น
หรือเท่ากับร้อยละ 3 ของทุนจดทะเบียนของ Ji-NET ในราคาหุ้นละ 12.09 บาท
รวมมูลค่าเงินลงทุนทั้งสิ้น 544,050.-บาท เพื่อเป็นการลงทุนใน Ji-NET
ซึ่งเป็นบริษัทที่ดำเนินธุรกิจด้านการให้บริการอินเทอร์เน็ตที่มีศักภาพในการเติบโตทางธุรกิจสูง
การซื้อหุ้น Ji-NET จากผู้ถือหุ้นรายย่อยในครั้งนี้ ทำให้สัดส่วนการลงทุนใน Ji-NET ของ JAS
จะเพิ่มขึ้นจากเดิมร้อยละ 97 เป็นร้อยละ 100

ปี 2553

  - วันที่ 31 สิงหาคม 2553 JAS ได้เปิดเผยเรื่องการจำหน่ายหุ้นสามัญของ JAS ที่ ARS และ
  PA ถืออยู่ โดยได้ทำการส่งมอบหุ้นที่ขายทั้งหมดให้แก่ผู้ซื้อทั้ง 3 ราย เป็นที่เรียบร้อยแล้วดังนี้

+-----+--------------------------------+------------+-----------------+
| ผ   | ผู้ซื้อ                            | ราคาขาย    | จำนวนหุ้น         |
| ู้ขาย |                                |            | ที่ขายและส่งมอบแล้ว |
|     |                                | หุ้นละ (บาท) |                 |
+-----+--------------------------------+------------+-----------------+
| ARS | 1. Swan Gold Finance Limited   | 0.44       | 312,248,400 หุ้น  |
+-----+--------------------------------+------------+-----------------+
|     | 2. Simpson Financial Limited   | 0.44       | 320,000,000 หุ้น  |
+-----+--------------------------------+------------+-----------------+
| PA  | 3. ACE Millennium Investments  | 0.40       | 893,270,400 หุ้น  |
|     | Limited                        |            |                 |
+-----+--------------------------------+------------+-----------------+

- วันที่ 3 ธันวาคม 2553 ที่ประชุมคณะกรรมการของ ACU ครั้งที่ 9/2553 มีมติให้ ACU
ทำการซื้อหุ้นสามัญเพิ่มทุนตามสิทธิใน TTTBB ในอัตรา 1 หุ้นเดิม ต่อ 0.25 หุ้นใหม่
คิดเป็นหุ้นจำนวน 247,498,518 หุ้น ในราคาเสนอขายหุ้นละ 1 บาท

- วันที่ 14 ธันวาคม 2553 ที่ประชุมคณะกรรมการของ ACU ครั้งที่ 10/2553 มีมติให้ ACU
ทำการซื้อหุ้นสามัญเพิ่มทุนของ TTTBB ในส่วนที่ TT&T ไม่ใช้สิทธิจองซื้อคิดเป็นจำนวน 2,499,982
หุ้น ในราคา 1 บาทต่อหุ้น ทำให้สัดส่วนการถือหุ้นของ ACU ใน TTTBB
ภายหลังการซื้อหุ้นเพิ่มทุนเป็นจำนวน 1,239,992,570 หุ้น คิดเป็นร้อยละ99.20

ปี 2554

วันที่ 26 สิงหาคม 2554 ที่ประชุมคณะกรรมการของ TTTBB ครั้งที่ 11/2554
มีมติให้ลงทุนจัดตั้งบริษัท อิน คลาวด์ จำกัด ด้วยทุนจดทะเบียน 10 ล้านบาท โดย TTTBB
ถือหุ้นในอัตราส่วนประมาณร้อยละ 100 ของทุนจดทะเบียน (TTTBB เป็นบริษัทย่อยที่ ACUMEN
ถือหุ้นอยู่ร้อยละ 99.20 โดย JAS ถือหุ้นอยู่ใน ACUMEN ร้อยละ 100)

 โครงการซื้อหุ้นคืนเพื่อบริหารทางการเงิน

ปี 2552

ที่ประชุมคณะกรรมการบริษัทของ JAS ครั้งที่ 3/2552 เมื่อวันที่ 12 พฤษภาคม 2552 และครั้งที่
4/2552 เมื่อวันที่ 8 มิถุนายน 2552 และที่ประชุมวิสามัญผู้ถือหุ้น ครั้งที่ 1/2552 เมื่อวันที่ 17
มิถุนายน 2552 มีมติอนุมัติโครงการซื้อหุนคืนเพื่อบริหารการเงิน
โดยการเสนอซื้อจากผูถือหุนเปนการทั่วไปในวงเงินสูงสุดไม่เกิน 615 ล้านบาท ทั้งนี้
บริษัทได้ดำเนินการซื้อหุ้นจากผู้ถือหุ้นเป็นการทั่วไป ตั้งแต่วันที่ 3 กรกฎาคม 2552 ถึงวันที่ 13
กรกฎาคม 2552 จำนวน 1,397,727,200 หุน ราคาที่ซื้อต่อหุ้นเท่ากับ 0.44 บาท
มูลคาที่ตราไวหุนละ 0.50 บาท จํานวนหุนที่ซื้อคืนคิดเป็นไม่เกินร้อยละ 16.79 ของหุนที่จํา
หนายไดแลวทั้งหมด ณ วันที่ 17 มิถุนายน 2552 ซึ่งเป็นวันที่ที่ประชุมวิสามัญผู้ถือหุ้นครั้งที่
1/2552 มีมติอนุมัติโครงการซื้อหุนคืนเพื่อบริหารการเงิน หรือคิดเปนร้อยละ 14.82
ของหุนที่จําหนายไดแลวทั้งหมด ณ วันที่ 13 กรกฏาคม 2552
ซึ่งเป็นวันสุดท้ายของระยะเวลารับซื้อ โดยมีมูลคารวม 614,999,968 บาท

ปี 2553

ที่ประชุมคณะกรรมการบริษัทของ JAS ครั้งที่ 6/2553 เมื่อวันที่ 2 พฤศจิกายน 2553
มีมติอนุมัติโครงการซื้อหุนคืนเพื่อบริหารการเงินโครงการ 3
โดยเป็นการซื้อในตลาดหลักทรัพยแหงประเทศไทย ในวงเงินสูงสุดไม่เกิน 300 ล้านบาท
จํานวนหุนที่ซื้อคืนไม่เกิน 739,949,138 หุ้น คิดเปนไม่เกินร้อยละ 10
ของหุนที่จําหนายไดแลวทั้งหมด (7,399,491,378 หุ้น) ระยะเวลาที่ซื้อหุนคืนตั้งแต่วันที่
17-26 พฤศจิกายน 2553 และเมื่อวันที่ 29 พฤศจิกายน 2553 JAS
ได้แจ้งสิ้นสุดโครงการซื้อหุ้นคืนเพื่อบริหารการเงิน โครงการ 3 โดยหุ้นที่ซื้อคืนมีจำนวนรวมทั้งสิ้น
155,240,000 หุ้น คิดเป็นร้อยละ 2.098 ของหุ้นที่จำหน่ายได้แล้วทั้งหมด (7,399,491,378
หุ้น) มีมูลค่ารวมทั้งสิ้น 299,375,171 บาท

ปี 2554

ที่ประชุมคณะกรรมการบริษัทของ JAS ครั้งที่ 8/2554 เมื่อวันที่ 13 ธันวาคม 2554
ได้มีมติอนุมัติโครงการซื้อหุ้นคืนเพื่อบริหารทางการเงิน
โดยมีวงเงินสูงสุดที่จะใชในการซื้อหุนคืนไม่เกิน 300 ลานบาท
คิดเป็นจํานวนหุนที่จะซื้อคืนไม่เกิน 724,425,137 หุน มูลคาที่ตราไวหุนละ 0.50 บาท
จํานวนหุนที่จะซื้อคืนคิดเปนไม่เกินร้อยละ 10 ของหุนที่จําหนายไดแลวทั้งหมด
(7,244,251,378 หุ้น) โดยเป็นการซื้อหุน คืนในตลาดหลักทรัพยแหงประเทศไทย
กําหนดระยะเวลาที่จะซื้อหุนคืนภายในระยะเวลา 6 เดือนนับตั้งแตวันที่ 28 ธันวาคม 2554
สำหรับกําหนดระยะเวลาจําหนายหุนที่ซื้อคืนคือภายหลัง 6 เดือน นับแตการซื้อหุนคืนเสร็จสิ้น
กรณี JAS สามารถซื้อหุ้นคืนได้เสร็จสิ้นก่อนระยะเวลา 6 เดือน
ระยะเวลาจำหน่ายหุ้นที่ซื้อคืนจะเริ่มต้นภายหลังพ้นกำหนด 6 เดือนนับจากวันที่ซื้อหุ้นคืนเสร็จสิ้น
ทั้งนี้คณะกรรมการบริษัท JAS ได้พิจารณากำหนดวันจำหน่ายหุ้นที่ซื้อคืนภายใน 1
เดือนนับแต่วันที่สามารถจำหน่ายหุ้นที่ซื้อคืนได้

 การลดทุนจดทะเบียนและทุนชำระแล้วของ JAS

  ปี 2552

  ไม่มีการเปลี่ยนแปลงด้านทุนจดทะเบียนและทุนชำระแล้วของ JAS

ปี 2553

- วันที่ 17 กุมภาพันธ์ 2553 JAS ไดดําเนินการจดทะเบียนลดทุนชําระแลวจาก
4,715,809,289 บาท เปน 4,016,945,689 บาท โดยการตัดหุนที่ซื้อคืนของ JAS จํานวน
1,397,727,200 หุน มูลคาที่ตราไวหุนละ 0.50 บาท รวม 698,863,600 บาท

- วันที่ 28 เมษายน 2553 ที่ประชุมสามัญผู้ถือหุ้นประจำปี 2553 ของ JAS
มีมติให้ลดทุนจดทะเบียนโดยการตัดหุ้นบุริมสิทธิ
และหุ้นสามัญที่ออกไว้รองรับการใช้สิทธิแปลงสภาพของใบสำคัญแสดงสิทธิและ การปรับสิทธิของ
JAS-W, JAS-W2 และ ESOP ที่คงเหลืออยู่ทั้งสิ้นจำนวน 6,254,054,842 หุ้น

- วันที่ 22 กันยายน 2553 JAS ไดดําเนินการลดทุนชําระแลว จาก 4,016,945,689 บาท
เปน 3,699,745,689 บาท โดยการตัดหุนที่ซื้อคืนของ JAS จํานวน 634,400,000 หุน
มูลคาที่ตราไวหุน ละ 0.50 บาท รวม 317,200,000 บาท

ปี 2554

วันที่ 9 มิถุนายน 2554 JAS ไดดําเนินการลดทุนชําระแลว จาก 3,699,745,689 บาท เปน
3,622,125,689 บาท โดยการตัดหุนที่ซื้อคืนของ JAS จํานวน 155,240,000 หุน
มูลคาที่ตราไวหุนละ 0.50 บาท รวม 77,620,000 บาท

   การจ่ายเงินปันผล

  ปี 2552

ไม่มีการจ่ายเงินปันผลระหว่างกาล

ปี 2553

วันที่ 13 พฤษภาคม 2553 ที่ประชุมคณะกรรมการบริษัทของ JAS ครั้งที่ 4/2553
มีมติให้จ่ายเงินปันผลระหว่างกาลจากกำไรสะสมที่ยังไม่ได้จัดสรร ณ วันที่ 31 มีนาคม 2553
ซึ่งมีจำนวน 235,451,961 บาท ให้แก่ผู้ถือหุ้นสามัญทั้งหมดจำนวน 7,399,491,378 หุ้น
โดยหักหุ้นซื้อคืนจำนวน 634,400,000 หุ้น ซึ่งไม่มีสิทธิได้รับเงินปันผลแล้ว ในอัตราหุ้นละ 0.02
บาท รวมจ่ายเงินปันผลทั้งสิ้นจำนวน 147,989,827.56 บาท

ปี 2554

- วันที่ 28 เมษายน 2554 ที่ประชุมสามัญผู้ถือหุ้นประจำปี 2554 ของ JAS
มีมติให้จ่ายเงินปันผลประจำปี 2553 ให้แก่ผู้ถือหุ้นสามัญทั้งหมดจำนวน 7,244,251,378 หุ้น
(โดยหักหุ้นที่ซื้อคืนจำนวน 155,240,000 หุ้น ซึ่งไม่มีสิทธิได้รับเงินปันผลแล้ว) ในอัตราหุ้นละ
0.02 บาท รวมเป็นเงินทั้งสิ้น 144,885,027.56 บาท
เมื่อคำนวนรวมกับการจ่ายปันผลระหว่างกาลของปี 2553 คิดเป็นเงินปันผลสำหรับปี 2553
อัตราหุ้นละ 0.04 บาท

- วันที่ 10 สิงหาคม 2554 ที่ประชุมคณะกรรมการบริษัท ครั้งที่ 4/2554 ของ JAS
มีมติให้จ่ายเงินปันผลระหว่างกาลของ JAS จากกำไรสะสมที่ยังไม่ได้จัดสรร ณ วันที่ 30 มิถุนายน
2554 ซึ่งมีจำนวน 585,669,584.12 บาท ให้แก่ผู้ถือหุ้นสามัญทั้งหมดจำนวน 7,244,251,378
หุ้น ในอัตราหุ้นละ0.023 บาท รวมจ่ายเงินปันผลทั้งสิ้นจำนวน 166,617,781.69 บาท

 การเปลี่ยนแปลงชื่อของบริษัทย่อย

- JCW จดทะเบียนเปลี่ยนแปลงชื่อเป็น “บริษัท ทรี บีบี จำกัด” (ทรีบีบี) กับกรมพัฒนาธุรกิจการค้า
กระทรวงพาณิชย์ เมื่อวันที่ 22 กันยายน 2552

- บริษัท สยามเทลเทคคอมพิวเตอร์ จำกัด จดทะเบียนเปลี่ยนแปลงชื่อเป็น “บริษัท คลาวด์
คอมพิวติ้ง โซลูชั่นส์ จำกัด” (CCS) กับกรมพัฒนาธุรกิจการค้า กระทรวงพาณิชย์ เมื่อวันที่ 9
กุมภาพันธ์ 2554

3.1.2 การเปลี่ยนแปลงอำนาจในการควบคุมบริษัท

ปี 2552

ไม่มีการเปลี่ยนแปลงในด้านอำนาจในการควบคุมบริษัท

ปี 2553

วันที่ 21 มกราคม 2553 ที่ประชุมคณะกรรมการบริษัทของ JAS ครั้งที่ 1/2553
มีมติแต่งตั้งนายสุทธิธรรม จิราธิวัฒน์ เป็นกรรมการบริษัทแทนนายสมศักดิ์ พัฒนะเอนก
โดยมีวาระคงเหลือเท่ากับวาระของนายสมศักดิ์ พัฒนะเอนก
และแต่งตั้งให้ดำรงตำแหน่งประธานกรรมการและกรรมการอิสระของ JAS

ปี 2554

- วันที่ 25 มีนาคม 2554 ที่ประชุมคณะกรรมการของ JAS ครั้งที่ 2/2554 มีมติแต่งตั้ง
ดร.โสรัชย์ อัศวะประภา ให้ดำรงตำแหน่งกรรมการบริษัทแทนพลเอกเทียนชัย สิริสัมพันธ์
โดยมีวาระการดำรงตำแหน่งเท่าวาระที่ยังเหลืออยู่ของพลเอกเทียนชัย สิริสัมพันธ์

- วันที่ 12 ตุลาคม 2554 JAS ได้แต่งตั้งนางชื่นกมล ตรีสุทธาชีพ ให้ดำรงตำแหน่ง Chief
Financial Officer

- วันที่ 13 ธันวาคม 2554 ที่ประชุมคณะกรรมการของ JAS ครั้งที่ 8/2554
มีมติแต่งตั้งนางจันทรา บูรณฤกษ์ ให้ดำรงตำแหน่งกรรมการอิสระ และกรรมการตรวจสอบของ JAS
แทน ดร.วรพล โสคติยานุรักษ์ โดยมีวาระการดำรงตำแหน่งเท่าวาระที่ยังเหลืออยู่ของ ดร.วรพล
โสคติยานุรักษ์

3.1.3 การเปลี่ยนแปลงด้านการประกอบธุรกิจ

ปี 2552

สำหรับปี 2552 กลุ่ม JAS ยังคงแบ่งธุรกิจออกเป็น 4 กลุ่มหลักเช่นเดียวกับในปี 2551
และธุรกิจที่มีพัฒนาการอย่างมีนัยสำคัญได้แก่ธุรกิจของบริษัทย่อยต่างๆ ต่อไปนี้

- TTTBB ก้าวขึ้นสู่ความเป็นผู้นำอันดับต้นๆ ของประเทศ
ในการร่วมให้บริการบรอดแบนด์อินเทอร์เน็ตกับ TTTI และ TT&T SS
และได้0สร้างแบรนด์ใหม่ของตนเองในชื่อ “3BB” (ทรี บรอดแบนด์)
มีพื้นที่การให้บริการครอบคลุมทั่วประเทศ ไม่เพียงแต่ต่างจังหวัด แต่ยังให้บริการทั้งในกรุงเทพ และ
ปริมณฑลมากขึ้น โดยมี 3BB shop และ kiosk ให้บริการลูกค้าจำนวน 280 แห่งทั่วประเทศ
ซึ่งส่วนใหญ่อยู่ใน modern trade

สำหรับการพัฒนาผลิตภัณฑ์และบริการ TTTBB ได้ปรับเพิ่มความเร็วในการให้บริการจากเดิม 2
Mbps เป็น 3 Mbps ในเดือนมีนาคม 2552 และในกลางปี 2552 ได้เปิดบริการความเร็วใหม่ 10
Mbps สำหรับลูกค้าที่ต้องการความเร็วสูง นอกจากนั้น
ยังได้เปิดให้บริการคอนเทนต์ดิจิตอลร่วมกับพันธมิตรทางธุรกิจ 3 บริการได้แก่ Movie Buffet
ดูหนังออนไลน์ IPTV (IPTV:Internet Protocol TV) ดูหนังออนไลน์ผ่าน Set Top Box
ด้วยความคมชัดระดับ HD (High definition) สามารถดูหนังย้อนหลัง และ Hot Spot
อินเทอร์เน็ตไร้สาย เพื่อส่งเสริมการใช้งานบรอดแบนด์อินเทอร์เน็ตและเพิ่มรายได้ให้กับบริษัท
สำหรับในไตรมาสที่ 4 TTTBB ได้เพิ่มความเร็วในการให้บริการจาก 3 Mbps เป็น 4 Mbps
เพื่อเป็นการกระตุ้นยอดขาย รักษาฐานลูกค้า ตลอดจนเป็นของขวัญปีใหม่ให้กับผู้ใช้บริการ 3BB
ทั่วประเทศ ซึ่งการเพิ่มความเร็วทั้ง 2 ครั้งในปี 2552 นี้ บริษัทมอบเป็นสิทธิพิเศษให้แก่ลูกค้า
โดยยังคงเรียกเก็บค่าบริการเท่าเดิม

- ACU เพิ่มการให้บริการอินเทอร์เน็ตแบบไร้สายภายใต้บริการที่เรียกว่า “Spider Hotspot”
ตามสถานที่สาธารณะต่างๆ จนกระทั่งปัจจุบันนี้ มีจุดบริการรวมแล้วกว่า 5,000 แห่ง
ทั้งในกรุงเทพมหานครและต่างจังหวัด เช่น ห้างเซ็นทรัลพลาซา ทุกสาขาทั่วประเทศ, SE-ED,
Family Mart, 108 Shop, S&P และ Kitchen Plus
นอกจากการให้บริการอินเทอร์เน็ตแบบไร้สายแล้ว ACU
ยังได้เข้าประมูลงานโครงการแบบเบ็ดเสร็จในกองทัพเรือ และได้รับคัดเลือกให้ดำเนินการใน 2
โครงการคือโครงการปรับปรุงระบบสื่อสารผ่านดาวเทียมในพื้นที่ทัพเรือภาคที่ 3
และโครงการจัดซื้อสถานีควบคุมบังคับบัญชาแบบเคลื่อนที่ (Mobile Command Post) ทั้งนี้
เนื่องจาก ACU มีทีมงานวิศวกรผู้มีประสบการณ์อันยาวนานเกี่ยวกับดาวเทียม

- JasTel ได้รับใบอนุญาตให้บริการอินเทอร์เน็ตเกตเวย์ระหว่างประเทศ
และบริการชุมสายอินเทอร์เน็ตแบบที่สอง (ที่มีโครงข่ายเป็นของตนเอง) เมื่อวันที่ 30 มีนาคม
2552 โดยมีอายุใบอนุญาตประกอบกิจการเป็นระยะเวลา 5 ปี

ปี 2553

สำหรับปี 2553 ธุรกิจของกลุ่ม JAS ยังคงแบ่งออกเป็น 4 กลุ่มหลักเช่นเดียวกับในปี 2552
แต่มีการจำแนกกลุ่มบริษัทย่อยใหม่ เพื่อให้สอดคล้องกับลักษณะการประกอบธุรกิจ ได้แก่
ธุรกิจให้บริการอินเทอร์เน็ตความเร็วสูง (Broadband Business)
ธุรกิจให้บริการโครงข่ายโทรคมนาคม (Telecom Network & Service Provider
Business) ธุรกิจงานจัดหา ออกแบบและวางระบบสื่อสารและโทรคมนาคม (System
Integration) และธุรกิจอื่นๆ (Other Businesses) ทั้งนี้
เพื่อให้เกิดประสิทธิภาพสูงสุดในการพัฒนาผลิตภัณฑ์ใหม่ๆ
ให้สอดคล้องกับยุคสมัยที่มีการเปลี่ยนแปลงทางเทคโนโลยีอย่างรวดเร็ว
และในปีนี้ธุรกิจที่มีพัฒนาการและมีการเปลี่ยนแปลงอย่างมีนัยสำคัญมีดังนี้

- TTTBB ร่วมกับ TTTI ให้บริการบรอดแบนด์อินเทอร์เน็ตภายใต้ชื่อทางการค้าว่า 3BB
ปัจจุบันปรับเพิ่มความเร็วในการให้บริการเป็น 6 Mbps ให้กับผู้ใช้บริการ 3BB
ทั้งประเทศในราคาเดิม โดยปัจจุบันให้บริการความเร็วสูงถึง 20 Mbps
นอกจากนี้ยังมีการให้บริการเสริม (VAS), IPTV-HD (Internet Protocal TV-High
Definition) ด้วยความคมชัดระดับ HD สามารถดูรายการ TV ย้อนหลังได้, บริการ Wifi
Hotspot อินเทอร์เน็ตไร้สาย บริการ Storage Online บริการอัพโหลดไฟล์
แชร์ไฟล์ผ่านอินเทอร์เน็ต โดยมีพื้นที่จัดเก็บแบบออนไลน์ให้เลือกตามความต้องการ
เพื่อส่งเสริมการใช้งานบรอดแบนด์อินเทอร์เน็ตและเพิ่มรายได้ให้กับบริษัท

- JasTel ได้รับใบอนุญาตประกอบกิจการโทรคมนาคมประเภทที่สาม
(แบบเช่าใช้และมีโครงข่ายเป็นของตนเอง) ให้บริการวงจรเช่าระหว่างประเทศ
บริการรับส่งข้อมูลระหว่างประเทศ บริการ IP-VPN และ Managed Network Service
ระหว่างประเทศผ่านโครงข่ายทางสายเคเบิลใยแก้ว เคเบิลใยแก้วใต้น้ำ และสายทองแดง
(Network and Service Provider) ให้บริการแก่ลูกค้าเฉพาะนิติบุคคล โดยมีอายุใบอนุญาต
15 ปี JasTel มีการขยายโครงข่ายวงจรเช่าสื่อสัญญาณความเร็วสูงไปยังประเทศเพื่อนบ้านทั้ง
ลาว กัมพูชา และพม่า เพื่อรองรับความต้องการของลูกค้าที่เติบโตอย่างก้าวกระโดด
นอกจากนั้นยังได้ขยายจุดเชื่อมต่อโครงข่าย (International POP)
ไปยังจุดเชื่อมต่อสำคัญของภูมิภาคที่ประเทศสิงคโปร์เพื่ออำนวยความสะดวก
และรองรับความต้องการของลูกค้าและพันธมิตรทางธุรกิจ

- Ji-NET เพิ่มการบริการด้านระบบความปลอดภัยทางอินเทอร์เน็ต (Internet Security)
ซึ่งมีบริการทั้งระบบความปลอดภัยของ Email, ระบบความปลอดภัยของโครงข่ายภายใน
(Firewall), ระบบป้องกันการบุกรุกหรือโจมตีทางอินเทอร์เน็ต (IPS), และระบบตรวจสอบ
บันทึก และควบคุมการใช้งานอินเทอร์เน็ต (Internet Logging System)

ปี 2554

สำหรับปี 2554 กลุ่ม JAS ยังคงแบ่งธุรกิจออกเป็น 4 กลุ่มหลักเช่นเดียวกับในปี 2553
และธุรกิจที่มีพัฒนาการอย่างมีนัยสำคัญได้แก่ธุรกิจของบริษัทย่อยต่างๆ ต่อไปนี้

- TTTBB จำนวนลูกค้าอินเทอร์เน็ตได้เพิ่มขึ้นอย่างมาก
สร้างฐานรายได้ให้แก่กลุ่มบริษัทอย่างต่อเนื่อง
นอกจากนี้ได้ร่วมมือกับพันธมิตรพัฒนาบริการเสริมต่างๆ อาทิ
การให้บริการอินเทอร์เน็ตความเร็วสูงผ่าน Wi-Fi
เพื่อเพิ่มมูลค่าให้แก่ลูกค้าผู้ใช้บริการและตอบสนองต่อความต้องการที่หลากหลายและสนับสนุนให้มีการใช้งานอินเทอร์เน็ตในกลุ่มเป้าหมายใหม่ๆ
เพื่อสนองนโยบายการส่งเสริมการพัฒนาโครงข่ายและการเข้าถึงบริการอินเทอร์เน็ตของภาครัฐ

- Ji-NET ได้ติดตั้ง Server ใหม่เพิ่มเติม เพื่อเพิ่มประสิทธิภาพในการให้บริการ
และสามารถรองรับปริมาณการใช้งานที่จะเพิ่มขึ้น รวมทั้งปรับปรุงระบบ Call Center
เพื่อเพิ่มประสิทธิภาพการให้บริการและสามารถรองรับการใช้งานของลูกค้าได้มากขึ้น

- JTS และ CCS เพิ่มธุรกิจคลาวด์ คอมพิวติ้ง (Cloud Computing)
โดยมีเป้าหมายที่จะเป็นผู้ให้บริการด้าน Cloud Computing (Cloud Provider) แบบครบวงจร
ตั้งแต่บริการด้านโครงสร้างพื้นฐานคลาวด์ (Infrasturcture-as-a-Service)
ไปจนถึงบริการด้านคลาวด์ซอฟต์แวร์ (Software-as-a-Service)
โดยเป็นธุรกิจให้เช่าบริการทั้งฮาร์ดแวร์และซอฟต์แวร์บนเครือข่าย Internet

3.2 การประกอบธุรกิจ

ภาพรวมการประกอบธุรกิจของบริษัท บริษัทย่อย และบริษัทร่วมแบ่งออกเป็นธุรกิจหลัก 4 กลุ่ม ดังนี้

1. ธุรกิจให้บริการอินเทอร์เน็ตความเร็วสูง (Broadband Business) ได้แก่

 บริษัท ทริปเปิลที บรอดแบนด์ จำกัด (มหาชน) มีโครงข่ายให้บริการวงจรเชื่อมต่อความเร็วสูง
สำหรับการให้บริการอินเทอร์เน็ตความเร็วสูง (Broadband Internet)

 บริษัท ทริปเปิลที อินเทอร์เน็ต จำกัด เป็นผู้ให้บริการอินเทอร์เน็ตครบวงจร (Internet
Service Provider) โดยเน้นการให้บริการอินเทอร์เน็ต และแอพพลิเคชั่นต่างๆ แก่ลูกค้าทั่วไป
(Mass) และลูกค้าองค์กร (Corporate)

 บริษัท อิน คลาวด์ จำกัด ดำเนินธุรกิจให้บริการพัฒนา จำหน่าย
หรือให้บริการซอฟต์แวร์ประเภทต่างๆ เป็นการทั่วไป
และระบบซอฟต์แวร์สนับสนุนการให้บริการเสริมของบริการอินเทอร์เน็ตความเร็วสูง

2. ธุรกิจให้บริการโครงข่ายโทรคมนาคม (Telecom Network & Service Provider
Business) ได้แก่

 บริษัท จัสมิน ซับมารีน เทเลคอมมิวนิเคชั่นส์ จำกัด
ให้บริการวงจรสื่อสัญญาณบนโครงข่ายเคเบิลใยแก้วนำแสงใต้น้ำ (Submarine Optical Fiber
Cable) ในฝั่งทะเลด้านตะวันออก (ทะเลอ่าวไทย)
ดูแลรักษาและซ่อมบำรุงโครงข่ายเคเบิลใยแก้วนำแสงใต้น้ำ และการบริการภาคพื้นทะเล

 บริษัท ไทย ลองดิสแทนส์ เทเลคอมมิวนิเคชั่นส์ จำกัด
ให้บริการการสื่อสารผ่านวงจรสื่อสัญญาณบนโครงข่ายเคเบิลใยแก้วนำแสงใต้น้ำ (Submarine
Optical Fiber Cable) ในปลายฝั่งทะเลด้านตะวันตก (ทะเลอันดามัน)
และดูแลรักษาและซ่อมบำรุงโครงข่ายเคเบิลใยแก้วนำแสงใต้น้ำ

 บริษัท จัสเทล เน็ทเวิร์ค จำกัด (“JasTel”)
ให้บริการวงจรเช่าสื่อสัญญาณความเร็วสูงระหว่างประเทศ (IPLC/International Private
Leased-Circuit) ซึ่งเป็นวงจรที่มีเสถียรภาพสูงมีหลายเส้นทางในการเชื่อมโยงไปต่างประเทศ
เช่น ทางภาคใต้ผ่านไปยังประเทศมาเลเซีย สิงคโปร์
และทางภาคตะวันออกเฉียงเหนือผ่านไปยังประเทศลาว เวียดนาม และจีน
การให้บริการวงจรเช่าไม่มีการหยุดชะงักถึงแม้จะมีการตัดขาดของสายเคเบิ้ล
เนื่องจากสามารถสลับไปใช้เส้นทางอื่นได้ นอกจากนี้ยังมี Bandwidth ที่มีขนาดสูงมาก
สามารถรองรับปริมาณการรับ-ส่งข้อมูลได้มาก
รวมทั้งมีระบบควบคุมการจัดวงจรโดยอัตโนมัติและมีผู้ดูแลตลอด 24 ชั่วโมง บริษัทยังให้บริการ
IP-VPN บริการบริหารโครงข่าย (Managed Network Services)
ทั้งภายในประเทศและระหว่างประเทศผ่านโครงข่ายเคเบิ้ลใยแก้วและสายทองแดง
ให้บริการเช่าพื้นที่ติดตั้งอุปกรณ์ Server และ Router ของอินเทอร์เน็ต (Internet Data
Center) โดยให้บริการแก่ลูกค้าประเภทผู้ให้บริการโครงข่ายโทรคมนาคม และอินเทอร์เน็ต
(Operators/Service Providers) และลูกค้าองค์กร (Corporate)
และยังให้บริการรับซ่อมบำรุงเคเบิ้ลใต้น้ำ และรับติดตั้งเคเบิ้ลทั้งภาคพื้นดินและใต้น้ำ
นอกจากนี้ยังมีการให้บริการเช่าเรือเพื่อใช้ในการพาณิชย์ทางทะเล (Off-shore services)

 บริษัท จัสมิน อินเตอร์เนต จำกัด ให้บริการด้านอินเทอร์เน็ตในรูปแบบต่างๆ เช่น
การให้บริการอินเทอร์เน็ตรายบุคคล (Individual), บริการอินเทอร์เน็ตสำหรับลูกค้าองค์กร
(Corporate), บริการ Broadband Internet (ADSL), การให้บริการรับฝากข้อมูล (Data
Center), การให้บริการอินเทอร์เน็ตแบบ BranchConnext ด้วยโครงข่าย ADSL และ GPRS
และบริการ WiFi, การให้บริการเสียงโทรศัพท์ผ่านการใช้อินเทอร์เนต (Voice Over
Internet Protocol หรือ VOIP) รวมถึงการให้บริการแลกเปลี่ยนข้อมูลอิเล็คทรอนิคส์
(Electronic Data Interchange-EDI), ให้บริการบัตรโทรศัพท์ระหว่างประเทศ
(International Calling Card) นอกเหนือจากบริการสำคัญๆ ดังกล่าว
บริษัทยังได้เริ่มดำเนินการให้คำปรึกษา ออกแบบ รวมทั้งจัดหา ทางด้าน IP Solution อาทิ
บริการ Online ผ่านระบบ GPRS/EDGE/CDMA, บริการ IP Camera, บริการ WiFi Hot
Spot เป็นต้น

 บริษัท อคิวเมนท์ จำกัด เน้นการให้บริการเครือข่ายอินเทอร์เน็ตความเร็วสูงแบบไร้สาย
(WiFi) ซึ่งมีจำนวนจุดกระจายสัญญาณ (Hot spot) มากกว่า 50,000 จุดทั่วประเทศ
โดยเฉพาะในบริเวณที่เป็นแหล่งท่องเที่ยว ชุมชน โรงเรียน ศูนย์การค้า ซึ่ง WiFi แต่ละจุดให้
Bandwidth ที่ความเร็วสูง ทำให้ผู้ใช้ WiFi สามารถเชื่อมโยงอินเทอร์เน็ตได้อย่างรวดเร็ว
โดยเฉพาะอย่างยิ่งผู้ใช้โทรศัพท์มือถือแบบสมาร์ทโฟนจะได้รับความสะดวกมากยิ่งขึ้น
บริษัทยังให้บริการการสื่อสารไร้สาย (Wireless Communication Services) เช่น
บริการสื่อสารผ่านดาวเทียมด้วยจานสายอากาศขนาดเล็ก (VSAT) ทั่วประเทศ
นอกจากนั้นบริษัทได้ดำเนินงานให้แก่กองทัพเรือและกองบัญชาการกองทัพไทย อาทิ
โครงการเชื่อมโยงระบบควบคุมบังคับบัญชา C4I ผ่านการสื่อสารดาวเทียมบนเรือ
และโครงการจัดซื้อพร้อมติดตั้งรถปฎิบัติการสื่อสารดาวเทียมพร้อมอุปกรณ์ประกอบ เป็นต้น

   บริษัท เอเซียส รีเยนแนล เซอร์วิส จำกัด เป็นผู้ให้บริการโทรศัพท์ผ่านอินเทอร์เน็ต
  และบริการบัตรโทรศัพท์ระหว่างประเทศภายใต้ชื่อ “ไซเบอร์วอยซ์” (CyberVoice)
  ซึ่งเป็นรูปแบบใหม่ในการให้บริการ
  โดยที่ลูกค้าสามารถโทรออกไปได้ทั่วโลกและสามารถรับสายได้จากทั่วโลก (2-Way Calling
  Card) ซึ่งสร้างความแตกต่างจากบริการบัตรโทรศัพท์ระหว่างประเทศแบบเดิมๆ
  ถือว่าเป็นรายแรกของประเทศไทยที่ให้บริการในรูปแบบใหม่นี้
  นอกจากนี้บริษัทยังคงให้บริการโทรศัพท์เคลื่อนที่ผ่านดาวเทียมภายใต้โครงการ ACeS (Asia
  Cellular Satellite) ในประเทศไทยและภูมิภาคเอเชีย
  ซึ่งให้บริการทั้งในรูปแบบโทรศัพท์เคลื่อนที่ และโทรศัพท์บ้านผ่านดาวเทียม
  และเป็นผู้จัดจำหน่ายเครื่องโทรศัพท์ลูกข่าย เอเซียสสามารถรับส่งสัญญาณ ได้ทุกพื้นที่ ทุกเวลา
  ไม่ว่าจะเป็นพื้นที่ป่าเขา หรือกลางทะเล ครอบคลุมพื้นที่ 24 ประเทศในทวีปเอเชีย
  ให้บริการมีทั้งลักษณะ Post Paid และ Pre Paid
  ตัวลูกข่ายขนาดเล็กพกพาสะดวกเป็นระบบดูอัลโหมด (Dual Mode)
  ที่ใช้งานได้ทั้งระบบผ่านดาวเทียมและระบบ GSM 900
  โดยบริษัทได้ทำการเปิดการใช้บริการข้ามเครือข่าย (Roaming) กับระบบ GSM 900
  ในประเทศไทย ซึ่งเป็นการเพิ่มศักยภาพให้บริการกับลูกค้า นอกจากนี้ยังมีบริการ “เอเซียส
  คอนแทคซ์” (ACeS Contax) หรือ “โทรศัพท์บ้านผ่านดาวเทียม” สำหรับผู้ใช้บริการ
  หรือสถานประกอบการ
  ที่อยู่ในพื้นที่ห่างไกลให้สามารถเลือกใช้บริการได้ตามความสะดวกและตามสภาพการณ์ของพื้นที่ที่ใช้งาน

3. ธุรกิจงานจัดหา ออกแบบและวางระบบสื่อสารและโทรคมนาคม (System Integration
Business)

 บริษัท จัสมิน เทเลคอม ซิสเต็มส์ จำกัด (มหาชน)
เป็นผู้ดำเนินธุรกิจด้านสื่อสารโทรคมนาคมและเทคโนโลยีสารสนเทศแบบครบวงจรขนาดใหญ่
(System Integrator) ครอบคลุมกระบวนการออกแบบ การจัดหาอุปกรณ์
การติดตั้งทดสอบแบบเบ็ดเสร็จ (Turnkey)
รวมถึงการให้บริการดำเนินการจัดการด้านระบบสื่อสารโทรคมนาคมแก่ธุรกิจ ได้แก่
บริษัทเอกชนต่างๆ ที่เป็นผู้ได้รับใบอนุญาตให้ประกอบกิจการโทรคมนาคมหรือสัญญาสัมปทาน
หรือที่เข้าประมูลโครงการต่างๆ ทั้งภาครัฐและเอกชน
นอกจากนี้ยังเป็นตัวแทนจำหน่ายอุปกรณ์เครื่องมือทดสอบและเครื่องวัด (Test & Measurement
Equipment) ที่เกี่ยวข้องกับระบบโทรคมนาคมจากต่างประเทศ
และเป็นตัวแทนจำหน่ายระบบรักษาความปลอดภัย (Security System) และอุปกรณ์ที่เกี่ยวข้อง

 บริษัท คลาวด์ คอมพิวติ้ง โซลูชั่นส์ จำกัด เป็นผู้ให้บริการด้าน Cloud Computing (Cloud
Provider) แบบครบวงจร ตั้งแต่บริการด้านโครงสร้างพื้นฐานคลาวด์
(Infrastructure-as-a-Service) เป็นบริการให้เช่าใช้ resource
คอมพิวเตอร์บนเครือข่ายอินเตอร์เน็ต ไปจนถึงบริการด้านคลาวด์ซอฟต์แวร์
(Software-as-a-Service) โดยเป็นธุรกิจให้เช่าบริการทั้งฮาร์ดแวร์และซอฟต์แวร์บนเครือข่าย
Internet รวมทั้งดำเนินธุรกิจให้คำปรึกษา ออกแบบ
วางระบบคอมพิวเตอร์และเครือข่ายเทคโนโลยีสารสนเทศ รวมถึงพัฒนาซอฟต์แวร์ระบบงาน
(Application Software) และให้บริการด้านบำรุงรักษาแก่ลูกค้าทั้งภาครัฐและเอกชน

4. ธุรกิจอื่นๆ (Other Businesses) ได้แก่

 บริษัท พรีเมียม แอสเซท จำกัด ดำเนินธุรกิจให้เช่าพื้นที่ในอาคารสำนักงาน จัสมิน
อินเตอร์เนชั่นแนล ทาวเวอร์ และให้บริการที่เกี่ยวเนื่อง
มุ่งเน้นที่จะพัฒนารูปแบบการบริการให้เหมาะสมกับการใช้งาน
โดยบริษัทมีจุดแข็งในเรื่องของการเป็นศูนย์กลางระบบโทรคมนาคม
และระบบการสำรองข้อมูลแก่ลูกค้า จัสมิน อินเตอร์เนชั่นแนล ทาวเวอร์
เป็นอาคารสำนักงานที่ทันสมัย ตั้งอยู่ในทำเลที่ดี มีความปลอดภัยจากอุทกภัยสูง
ทำให้สามารถดำเนินธุรกิจได้อย่างต่อเนื่อง และเป็นสิ่งที่ดึงดูดใจแก่ผู้เช่า

 บริษัท แจ้งวัฒนะ แพลนเนอร์ จำกัด เป็นผู้บริหารแผนฯ ของบริษัท จัสมิน อินเตอร์เนชั่นแนล
จำกัด (มหาชน)

 บริษัท จัสมิน อินเตอร์เนชั่นแนล โอเวอร์ซีส์ จำกัด เป็นบริษัทเพื่อการลงทุน หรือ Holding
Company
ในกิจการต่างประเทศ

 บริษัท ศูนย์บริการวิทยาการ อินเตอร์เนต จำกัด เป็นบริษัทเพื่อการลงทุนหรือ Holding
Company โดยร่วมกับ บริษัท กสท โทรคมนาคม จำกัด (มหาชน) ถือหุ้นในบริษัท เคเอสซี
คอมเมอร์เชียล อินเตอร์เนต จำกัด

 บริษัท เอเซียส (ประเทศไทย) จำกัด เป็นบริษัทเพื่อการลงทุน

 บริษัท ปากเกร็ด แพลนเนอร์ จำกัด เป็นผู้บริหารแผนฯ ของบริษัท จัสมิน อินเตอร์เนชั่นแนล
โอเวอร์ซีส์ จำกัด

โครงสร้างการถือหุ้นของกลุ่มบริษัท

 

3.3 โครงสร้างรายได้

ในปี 2554 บริษัทมีรายได้รวมเท่ากับ 9,583 ล้านบาท โดยแบ่งเป็นรายได้จากแต่ละสายธุรกิจดังนี้

1. ธุรกิจให้บริการอินเทอร์เน็ตความเร็วสูง (Broadband Business) มีสัดส่วนรายได้สำหรับปี
2554 จำนวน 6,366 ล้านบาท หรือคิดเป็นร้อยละ 66.44 ของรายได้รวมของกลุ่มบริษัท

2. ธุรกิจให้บริการโครงข่ายโทรคมนาคม (Telecom Network & Service Provider
Business) มีสัดส่วนรายได้สำหรับปี 2554 จำนวน 1,788 ล้านบาท หรือคิดเป็นร้อยละ 18.66
ของรายได้รวมของกลุ่มบริษัท

3. ธุรกิจงานจัดหา ออกแบบ และวางระบบสื่อสารและโทรคมนาคม (System Integration
Business) มีสัดส่วนรายได้สำหรับปี 2554 จำนวน 1,284 ล้านบาท หรือคิดเป็นร้อยละ 13.39
ของรายได้รวมของกลุ่มบริษัท

4. ธุรกิจอื่นๆ (Other Businesses) มีสัดส่วนรายได้สำหรับปี 2554 จำนวน 145 ล้านบาท
หรือคิดเป็นร้อยละ 1.51 ของรายได้รวมของกลุ่มบริษัท

โครงสร้างรายได้ของบริษัท บริษัทย่อย และบริษัทร่วม เป็นดังนี้

หน่วย : ล้านบาท

[TABLE]

หมายเหตุ : ¹⁾ ประกอบด้วยบริษัท จัสมิน อินเตอร์เนชั่นแนล โอเวอร์ซีส์ จำกัด, บริษัท
คอมพิวเนท คอร์ปอเรชั่น จำกัด, บริษัท ทรี บีบี จำกัด, บริษัท เอเซียส (ประเทศไทย) จำกัด

  ²⁾ ในปี 2554 เป็นข้อมูลที่จัดทำขึ้นโดยฝ่ายบริหารของบริษัทนั้นๆ

  บริษัทและบริษัทย่อยไม่มีสัดส่วนการจำหน่ายภายในประเทศต่อการจำหน่ายต่างประเทศ
  ในระหว่างปี 2552 ถึงปี 2554